###  **รายงานการประชุมสภาเทศบาลตำบลเกาะพะงัน**

**สมัยวิสามัญ สมัยที่ 1 ครั้งที่ 2 ประจำปี 2562**

### **วันจันทร์ ที่ 30 กันยายน พ.ศ. ๒๕62 เวลา 10.00 น.**

**ณ ห้องประชุมสภาเทศบาลตำบลเกาะพะงัน ชั้น ๒**

รายนามผู้เข้าร่วมประชุม

|  |  |  |  |  |
| --- | --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ | หมายเหตุ |
| 1. | นายกันตภณ ทีปรัตนกุล | รองประธานสภาเทศบาล | กันตภณ ทีปรัตนกุล |  |
| 2. | นายสันติ ยวนานนท์ | สมาชิกสภาเทศบาล | สันติ ยวนานนท์ |  |
| 3. | นายพีระศิลป์ เกื้อสกุล | สมาชิกสภาเทศบาล | พีระศิลป์ เกื้อสกุล |  |
| 4. | นายพงศ์จิตร จิตต์จร | สมาชิกสภาเทศบาล | พงศ์จิตร จิตต์จร |  |
| 5. | นายณฤทธิ์ สมพลเดช | สมาชิกสภาเทศบาล | ณฤทธิ์ สมพลเดช |  |
| 6. | นายวีระพงศ์ คำจันทร์ | สมาชิกสภาเทศบาล | วีระพงศ์ คำจันทร์ |  |
| 7. | นายไพรัช พรหมเจริญ | สมาชิกสภาเทศบาล | ไพรัช พรหมเจริญ |  |
| 8. | นายตรีวิทย์ จงจิตต์ | สมาชิกสภาเทศบาล | ตรีวิทย์ จงจิตต์ |  |
| 9. | นายพงศ์ธร ทองสอน | เลขานุการสภาเทศบาล | พงศ์ธร ทองสอน |  |

ผู้ไม่มาประชุม

|  |  |  |  |  |
| --- | --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ | หมายเหตุ |
| ๑. | นายกิตติ บัวสมุย | ประธานสภาเทศบาล | ลา |  |
| 2. | นายโรจน์ศักดิ์ ฟ้าสิริพร | สมาชิกสภาเทศบาล | ลา |  |
| 3. | นายอดิศักดิ์ ฐิตวัฒนกุล | สมาชิกสภาเทศบาล | ลา |  |
| 4. | นายสิริชัย ฟ้าสิริพร | สมาชิกสภาเทศบาล | ลา |  |

ผู้เข้าร่วมประชุม

|  |  |  |  |  |
| --- | --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ | หมายเหตุ |
| 1. | นายประทีป ทวยเจริญ | นายกเทศมนตรี | ประทีป ทวยเจริญ |  |
| 2. | นายนรินทร์ วัฒนปักษ์ | รองนายกเทศมนตรี | นรินทร์ วัฒนปักษ์ |  |
| 3. | นายยงยุทธ พิริยสถิต | รองนายกเทศมนตรี | ยงยุทธ พิริยสถิต |  |
| 4. | นายสนชัย ศรีทองกุล | เลขานุการนายกฯ | สนชัย ศรีทองกุล |  |
| 5. | นายชำนาญ จันทร์ชูกลิ่น | ปลัดเทศบาล | ชำนาญ จันทร์ชูกลิ่น |  |
| 6. | นายวิชัย นวลนิ่ม | รองปลัดเทศบาล | วิชัย นวลนิ่ม |  |
| 7. | นายธนัช ศรีแก้ว | ผอ.กองสาธารณสุขฯ | ธนัช ศรีแก้ว |  |
| 8. | นายสาโรจน์ ปานมาศ | ผอ.กองช่าง | สาโรจน์ ปานมาศ |  |

- 2 -

เริ่มประชุมเวลา 10.00 น.

นายพงศ์ธร ทองสอน - เมื่อถึงเวลา 10.00 น. ได้มีสมาชิกสภาเทศบาล มาประชุมครบองค์ประชุม ตาม ระเบียบกระทรวงมหาดไทยว่าด้วยข้อบังคับการประชุมสภาท้องถิ่น ๒๕๔๗ แก้ไข เพิ่มเติม (ฉบับที่ ๒) พ.ศ. ๒๕๕๔ ข้อ ๒๕

- ขอเชิญ นายกันตภณ ทีปรัตนกุล รองประธานสภาเทศบาล ทำหน้าที่แทนประธานสภา นำผู้เข้าประชุมทุกท่านสวดมนต์ และดำเนินการประชุม ตามระเบียบวาระการประชุมต่อไป

**ระเบียบวาระที่ 1 - เรื่องที่ประธานแจ้งให้ที่ประชุมทราบ**

นายกันตภณ ทีปรัตนกุล - ช่วงนี้เข้าสู่ฤดูกาลโยกย้ายตำแหน่ง ทางเทศบาลก็ต้องเตรียมรับหัวหน้าส่วนราชการคนใหม่ที่จะเขามาปฏิบัติหน้าที่ ทั้งนายอำเภอ หัวหน้าการประปา และหัวหน้าการไฟฟ้านะครับ เรื่องที่สองตอนนี้เข้าสู่ฤดูฝน ให้ช่วยเร่งการขุดลอกคูระบายน้ำและคลองโดยเฉพาะเส้นในวกตั้งแต่แบคบังกะโลจนไปถึงแกรนด์ซีรีสอร์ทนะครับ ตลอดมาจนถึงคลองในวก ตอนนี้มีทรายไปอยู่ท่อถนนนะครับ ซึ่งเป็นปัญหาทุกปีเพราะมีดินภูเขาลงไปอยู่ในท่อระบายน้ำเยอะนะครับ แจ้งให้ทางคณะผู้บริหารทราบ รวมถึงฝ่ายที่รับผิดชอบทราบนะครับ

**ระเบียบวาระที่ 2 - เรื่องรับรองการประชุมครั้งที่แล้ว**

นายกันตภณ ทีปรัตนกุล - สำหรับการประชุมครั้งที่แล้ว คือ สมัยวิสามัญ สมัยที่ 1 ครั้งที่ 1 ประจำปี 2562

 วันที่ 23 กันยายน พ.ศ. ๒๕62 เวลา 10.00 น. ณ ห้องประชุมสภาเทศบาลตำบลเกาะพะงัน ชั้น ๒ มีท่านใดจะแก้ไขรายงานการประชุมครั้งที่แล้วบ้างครับ เชิญครับ ถ้าไม่มีผมขอมตินะครับ ท่านใดรับรองการประชุมกรุณายกมือครับ

ที่ประชุม - รับรอง 7 เสียง ไม่รับรอง - งดออกเสียง -

**ระเบียบวาระที่ 3 - เรื่องด่วน (ถ้ามี)**

นายกันตภณ ทีปรัตนกุล - เชิญท่านสมาชิกครับ

นายตรีวิทย์ จงจิตต์ - เรียนท่านประธานสภา คณะผู้บริหารและเพื่อนสมาชิกทุกท่านนะครับ เรื่องด่วนของผมมีเพื่อนสมาชิกที่ไมได้เข้าร่วมประชุมฝากผมมานะครับ เรื่องน้ำของโรงเรียนเทศบาลผมทราบข่าวมาว่าไม่พอใช้และต้องให้ทางเทศบาลนำรถน้ำไปเติมน้ำให้ทางโรงเรียนทุกวันนะครับ วันละรถ ขอฝากให้ทางผู้บริหารแก้ไขเรื่องนี้ในระยะยาวด้วยนะครับ เพราะเป็นเรื่องสำคัญ ที่เด็กนักเรียนต้องใช้ครับ ขอบคุณครับ

นายกันตภณ ทีปรัตนกุล - มีท่านสมาชิกท่านใดมีเรื่องด่วนอีกไหมครับ ถ้าไม่มีผมขอเข้าระเบียบวาระต่อไปครับ

**ระเบียบวาระที่ 4 - เรื่องกระทู้ถาม (ถ้ามี)**

นายกันตภณ ทีปรัตนกุล - เชิญท่านสมาชิกครับ

ที่ประชุม - ไม่มีกระทู้ถาม

- 3 -

**ระเบียบวาระที่ 5 - เรื่องขอความเห็นชอบ (ร่าง) เทศบัญญัติงบประมาณรายจ่าย ประจำปี 2562 (วาระที่ 2 และ 3)**

นายกันตภณ ทีปรัตนกุล - เชิญท่านประธานแปรญํติครับ

นายวีระพงศ์ คำจันทร์ - ตามที่สภาท้องถิ่นเทศบาลตำบลเกาะพะงัน ได้มีการประชุมสภาเทศบาล สมัยวิสามัญ สมัยที่ ๑ ครั้งที่ ๑ เมื่อวันจันทร์ที่ ๒๓ กันยายน ๒๕๖๒ ซึ่งสภาท้องถิ่นเทศบาลตำบลเกาะพะงัน ได้มีมติรับหลักการ (ร่าง) เทศบัญญัติงบประมาณรายจ่าย ประจำปี ๒๕๖๓ ในวาระที่ ๑ (รับหลักการ) ไปแล้วนั้น และได้กำหนดให้สมาชิกสภาเทศบาลที่ประสงค์ยื่นเรื่องในการแปรญัตติ ให้นำเสนอในส่วนที่จะแปรญัตติ ในระหว่างวันที่ ๒๔-๒๖ กันยายน ๒๕๖๒ ระหว่างเวลา ๐๘.๓๐-๑๖.๓๐ น.

ทั้งนี้ จากการประชุมคณะกรรมแปรญัตติ ในวันจันทร์ที่ ๒๓ กันยายน ๒๕๖๒ เวลา ๑๔.๐๐ น. คณะกรรมการแปรญัตติฯ ได้มีมติเลือก นายวีระพงศ์ คำจันทร์ เป็นประธานคณะกรรมการแปรญัตติฯ และเลือกนายโรจน์ศักดิ์ ฟ้าสิริพร เป็นเลขานุการคณะกรรมการแปรญัตติฯ ซึ่งคณะกรรมการทั้ง ๗ ท่านได้มาปฏิบัติหน้าที่รับคำเสนอคำแปรญัตติฯ ทั้ง ๓ วัน ตามที่สภาเทศบาลตำบลเกาะพะงัน มีมติกำหนดไว้ ดังนี้

1. ปฏิบัติหน้าที่วันที่ ๒๔ กันยายน ๒๕๖๒ ระหว่างเวลา ๐๘.๓๐-๑๖.๓๐ น. ปรากฏว่ามีสมาชิกสภาเทศบาลมายื่นเสนอแปรญัตติ จำนวน ๒ ท่าน
2. ปฏิบัติหน้าที่วันที่ ๒๕ กันยายน ๒๕๖๒ ระหว่างเวลา ๐๘.๓๐-๑๖.๓๐ น. ปรากฏว่าไม่มีสมาชิกสภาเทศบาล หรือนายกเทศมนตรียื่นเสนอคำแปรญัตติ
3. ปฏิบัติหน้าที่วันที่ ๒๖ กันยายน ๒๕๖๒ ระหว่างเวลา ๐๘.๓๐-๑๖.๓๐ น. ปรากฏว่าไม่มีสมาชิกสภาเทศบาล หรือนายกเทศมนตรียื่นเสนอคำแปรญัตติ

ประธานคณะกรรมการแปรญัตติได้มีหนังสือเชิญนายกเทศมนตรี รองนายกเทศมนตรี

คณะกรรมการแปรญัตติ ผู้ยื่นแปรญัตติ เจ้าหน้าที่งบประมาณ และหัวหน้าส่วนราชการของเทศบาล เพื่อเข้าร่วมประชุมในวันศุกร์ที่ ๒๗ กันยายน ๒๕๖๒ เวลา ๐๙.๐๐ น. ณ ห้องประชุมสภาเทศบาลตำบลเกาะพะงัน ชั้น ๒ โดยคณะกรรมการแปรญัตติฯ ได้ร่วมกันพิจารณา (ร่าง) เทศบัญญัติงบประมาณรายจ่าย ประจำปี ๒๕๖๓ อย่างรอบคอบเพื่อประโยชน์ของเทศบาล และมีมติร่วมกันเกี่ยวกับการพิจารณา (ร่าง) เทศบัญญัติงบประมาณรายจ่าย ประจำปี ๒๕๖๓ จึงเสนอรายงาน และบันทึกความเห็นของคณะกรรมการแปรญัตติฯ ต่อประธานสภาเทศบาลตำบลเกาะพะงัน ดังนี้

1.ชื่อ (ร่าง) เทศบัญญัติงบประมาณรายจ่าย ประจำปี ๒๕๖๓ มติที่ประชุมคณะกรรมการแปรญัตติฯ มีมติให้คงไว้ตามร่างเดิม

๒. หลักการและเหตุผลของ (ร่าง) เทศบัญญัติงบประมาณรายจ่าย ประจำปี ๒๕๖๓ มติที่ประชุมคณะกรรมการแปรญัตติฯ มีมติ ให้คงไว้ตามร่างเดิม

๓. รายละเอียดประมาณการรายรับงบประมาณรายจ่ายทั่วไป มติที่ประชุมคณะกรรมการแปรญัตติฯ มีมติ ให้คงไว้ตามร่างเดิม

๔. รายละเอียดประมาณการรายจ่ายงบประมาณรายจ่ายทั่วไป ประจำปีงบประมาณ ๒๕๖๓ แยกเป็นแต่ละแผนงาน ดังนี้

๔.๑ แผนงานบริหารงานทั่วไป มีสมาชิกสภาเทศบาลยื่นแปรญัตติ มีรายละเอียดดังนี้

 - 4 -

๔.๑.๑ แผนงานบริหารงานทั่วไป งานบริหารทั่วไป หมวดค่าตอบแทน ประเภทค่าตอบแทนผู้ปฏิบัติราชการอันเป็นประโยชน์แก่องค์กรปกครองส่วนท้องถิ่น เงินประโยชน์ตอบแทนอื่นสำหรับพนักงานส่วนท้องถิ่นเป็นกรณีพิเศษ งบประมาณ ๑,๐๐๐,๐๐๐ บาท มติที่ประชุมคณะกรรมการแปรญัตติฯ มีมติแปรลดทั้งจำนวน

๔.๑.๒ แผนงานบริหารงานทั่วไป งานบริหารทั่วไป หมวดค่าใช้สอย ประเภทรายจ่ายที่เกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น โครงการทัศนศึกษาดูงาน งบประมาณ ๑,๒๐๐,๐๐๐ บาท ขอแปรลด ๗๐๐,๐๐๐ บาท คงเหลือ ๕๐๐,๐๐๐ บาท มติที่ประชุมคณะกรรมการแปรญัตติฯ มีมติให้แปรลด ๗๐๐,๐๐๐ บาท คงเหลืองบประมาณตามโครงการทัศนศึกษาดูงาน ตั้งไว้ ๕๐๐,๐๐๐ บาท

๔.๑.๓ แผนงานบริหารงานทั่วไป งานบริหารทั่วไป หมวดค่าครุภัณฑ์ ประเภทครุภัณฑ์

สำนักงาน ค่าจัดซื้อเก้าอี้พักคอย งบประมาณตั้งไว้ ๒๐๐,๐๐๐ บาท ขอแปรเพิ่ม ๑๐๐,๐๐๐ บาท มติที่ประชุมคณะกรรมการแปรญัตติฯ มีมติให้เพิ่มรายจ่ายอีก ๑๐๐,๐๐๐ บาท จากเดิมตั้งไว้ ๒๐๐,๐๐๐ บาท เป็นงบประมาณตั้งไว้ ๓๐๐,๐๐๐ บาท

๔.๒ แผนงานรักษาความสงบภายใน มติที่ประชุมคณะกรรมการแปรญัตติฯ มีมติ ให้คงไว้ตามร่างเดิม

๔.๓ แผนงานการศึกษา มีสมาชิกสภาเทศบาลยื่นแปรรายจ่ายขึ้นมาใหม่ จำนวน ๒ รายการ ดังนี้

๔.๓.๑ เทศบัญญัติงบประมาณรายจ่าย ประจำปี ๒๕๖๓ ขอแปรรายจ่ายขึ้นใหม่

แผนงานการศึกษา งานบริหารทั่วไปเกี่ยวกับการศึกษา หมวดเงินอุดหนุน ประเภทเงินอุดหนุนส่วนราชการ งบประมาณ ๒,๑๙๒,๐๐๐ บาท แยกเป็น

- อุดหนุนโครงการอาหารกลางวันโรงเรียนวัดราษฎร์เจริญ งบประมาณ ๑,๔๘๘,๐๐๐ บาท

- อุดหนุนโครงการอาหารกลางวันโรงเรียนบ้านมะเดื่อหวาน งบประมาณ ๗๐๔,๐๐๐ บาท

มติที่ประชุมคณะกรรมการแปรญัตติฯ มีมติให้แปรรายจ่ายขึ้นใหม่

๔.๔ แผนงานสาธารณสุข มติที่ประชุมคณะกรรมการแปรญัตติฯ มีมติให้คงไว้ตามร่างเดิม

๔.๕ แผนงานเคหะและชุมชน มีสมาชิกสภาเทศบาลขอยื่นแปรเพิ่มรายการจ่ายขึ้นใหม่ ดังนี้

๔.๕.๑ เทศบัญญัติงบประมาณรายจ่าย ประจำปี ๒๕๖๓ ขอแปรรายจ่ายขึ้นใหม่ แผนงานเคหะและชุมชน งานบริหารทั่วไปเกี่ยวกับเคหะและชุมชน หมวดเงินอุดหนุน ประเภทเงินอุดหนุนส่วนราชการ จำนวน ๒,๕๒๔,๒๕๓ บาท แยกเป็น

- อุดหนุนการไฟฟ้าส่วนภูมิภาคอำเภอเกาะพะงัน ตามโครงการขยายเขตไฟฟ้าสาธารณะถนนสายสวนป่า-มะเดื่อหวาน งบประมาณ ๗๔๐,๐๐๐ บาท มติคณะกรรมการแปรญัตติฯ มีมติให้แปรรายจ่ายขึ้นใหม่

- อุดหนุนการไฟฟ้าส่วนภูมิภาคอำเภอเกาะพะงัน ตามโครงการขยายเขตไฟฟ้าสาธารณะถนนสายลุ่มงาช้าง งบประมาณ ๓๒๔,๐๐๕ บาท มติคณะกรรมการแปรญัตติฯ มีมติให้แปรรายจ่ายขึ้นใหม่

 - 5 -

- อุดหนุนการไฟฟ้าส่วนภูมิภาคอำเภอเกาะพะงัน ตามโครงการขยายเขตไฟฟ้าสาธารณะถนนสายมะเดื่อหวาน-เพชรพะงัน งบประมาณ ๑๔๒,๒๔๘ บาท มติคณะกรรมการแปรญัตติฯ มีมติให้แปรรายจ่ายขึ้นใหม่

- อุดหนุนการไฟฟ้าส่วนภูมิภาคอำเภอเกาะพะงัน ตามโครงการขยายเขตไฟฟ้าสาธารณะถนนสายหินสองก้อน งบประมาณ ๔๓๐,๐๐๐ บาท มติคณะกรรมการแปรญัตติฯ มีมติให้แปรรายจ่ายขึ้นใหม่

- อุดหนุนการไฟฟ้าส่วนภูมิภาคอำเภอเกาะพะงัน ตามโครงการขยายเขตไฟฟ้าสาธารณะถนนสายบนก้อน ๒ งบประมาณ 32๔,๐๐๐ บาท มติคณะกรรมการแปรญัตติฯ มีมติให้แปรรายจ่ายขึ้นใหม่

- อุดหนุนการไฟฟ้าส่วนภูมิภาคอำเภอเกาะพะงัน ตามโครงการขยายเขตไฟฟ้าสาธารณะถนนทรายทอง-คลองท่าคู งบประมาณ 564,๐๐๐ บาท มติคณะกรรมการแปรญัตติฯ มีมติให้แปรรายจ่ายขึ้นใหม่

๔.6 แผนงานสร้างความเข้มแข็งของชุมชน มติคณะกรรมการแปรญัตติฯ มีมติให้คงไว้ตามร่างเดิม

๔.๗ แผนงานการศาสนา วัฒนธรรม และนันทนาการ มติคณะกรรมการแปรญัตติฯ มีมติให้คงไว้ ตามร่างเดิม

๔.๘ แผนงานงบกลาง งานงบกลาง เงินสำรองจ่าย งบประมาณ ๓,๗๓๓,๓๓๑ บาท มีสมาชิกสภาเทศบาลยื่นแปรลด ๓,๑๑๖,๒๕๓ บาท คงเหลือ ๖๑๗,๐๗๘ บาท มติคณะกรรมการแปรญัตติ มีมติให้แปรลด ๓,๑๑๖,๒๕๓ บาท คงเหลืองบประมาณเงินสำรองจ่ายตั้งไว้ ๖๑๗,๐๗๘ บาท

สำหรับรายการอื่นๆ ในร่างเทศบัญญัติงบประมาณรายจ่าย ประจำปี ๒๕๖๓ ที่นอกเหนือจากข้างต้น คณะกรรมการแปรญัตติฯ ได้พิจารณาแล้ว เห็นว่ามีความเหมาะสมแล้ว ไม่มีการแก้ไข หรือเพิ่มเติมข้อความ ให้คงไว้ตามร่างเดิม ทั้งนี้ คณะกรรมการแปรญัตติไม่สงวนความเห็น จึงเรียนมาเพื่อให้ประธานสภาเทศบาล และสมาชิกสภาเทศบาลตำบลเกาะพะงัน ได้รับทราบ และขอให้ประธานสภาเทศบาลตำบลเกาะพะงัน พิจารณาดำเนินการให้สภาเทศบาลตำบลเกาะพะงัน พิจารณา (ร่าง) เทศบัญญัติงบประมาณรายจ่าย ประจำปี ๒๕๖๓ วาระที่ ๒ และวาระที่ ๓ ต่อไป

จึงเรียนมาเพื่อโปรดทราบ และนำเสนอต่อที่ประชุมสภาเทศบาลตำบล เกาะพะงันพิจารณาต่อไป

นายกันตภณ ทีปรัตนกุล - ขอเชิญที่ประชุมพิจารณาการแปรญัตติของคณะกรรมการแปรญัตติ โดยเริ่มดำเนินการ พิจารณาเป็นข้อๆ ให้ที่ประชุมพิจารณา

- เทศบัญญัติงบประมาณรายจ่าย ประจำปี ๒๕๖3 หน้า 3/61 แผนงานบริหารงานทั่วไป งานบริหารทั่วไป หมวดค่าตอบแทน ประเภทค่าตอบแทนผู้ปฏิบัติราชการอันเป็นประโยชน์แก่องค์กรปกครองส่วนท้องถิ่น เงินประโยชน์ตอบแทนอื่นสำหรับพนักงานส่วนท้องถิ่นเป็นกรณีพิเศษ งบประมาณ ๑,๐๐๐,๐๐๐ บาท คณะกรรมการแปรญัตติฯ มีมติแปรลดทั้งจำนวน ขอเชิญที่ประชุมพิจารณาว่าจะให้แปรลดทั้งจำนวนตามคณะกรรมการแปรญัตติ หรือคงไว้ตามร่างเดิม ขอเชิญที่ประชุมพิจารณา ถ้าไม่มี กระผมขอมติที่ประชุม

 - 6 -

มติที่ประชุม เห็นชอบตามคณะกรรมการแปรญัตติ 7 เสียง ไม่เห็นชอบ –ไม่มี- งดออกเสียง –ไม่มี-

นายกันตภณ ทีปรัตนกุล - เทศบัญญัติงบประมาณรายจ่าย ประจำปี 2563 หน้า 6/61 แผนงานบริหารงานทั่วไป งานบริหารทั่วไป หมวดค่าใช้สอย ประเภทรายจ่ายที่เกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น โครงการทัศนศึกษาดูงาน งบประมาณ ๑,๒๐๐,๐๐๐ บาท ขอแปรลด ๗๐๐,๐๐๐ บาท คงเหลือ ๕๐๐,๐๐๐ บาท มติที่ประชุมคณะกรรมการแปรญัตติฯ มีมติให้แปรลด ๗๐๐,๐๐๐ บาท คงเหลืองบประมาณตามโครงการทัศนศึกษาดูงาน ตั้งไว้ ๕๐๐,๐๐๐ บาท ขอเชิญที่ประชุมพิจารณาว่าจะให้แปรลดทั้งจำนวนตามคณะกรรมการแปรญัตติ หรือคงไว้ตามร่างเดิม ขอเชิญที่ประชุมพิจารณา ถ้าไม่มี กระผมขอมติที่ประชุม

มติที่ประชุม เห็นชอบตามคณะกรรมการแปรญัตติ 7 เสียง ไม่เห็นชอบ –ไม่มี- งดออกเสียง –ไม่มี-

นายกันตภณ ทีปรัตนกุล - เทศบัญญัติงบประมาณรายจ่าย ประจำปี 2563 หน้า 60/61 แผนงานงบกลาง งานงบกลาง เงินสำรองจ่าย งบประมาณ ๓,๗๓๓,๓๓๑ บาท มีสมาชิกสภาเทศบาลยื่นแปรลด ๓,๑๑๖,๒๕๓ บาท คงเหลือ ๖๑๗,๐๗๘ บาท มติคณะกรรมการแปรญัตติ มีมติให้แปรลด ๓,๑๑๖,๒๕๓ บาท คงเหลืองบประมาณเงินสำรองจ่ายตั้งไว้ ๖๑๗,๐๗๘ บาท ขอเชิญที่ประชุมพิจารณาว่าจะให้แปรลดทั้งจำนวนตามคณะกรรมการแปรญัตติ หรือคงไว้ตามร่างเดิม ขอเชิญที่ประชุมพิจารณา ถ้าไม่มี กระผมขอมติที่ประชุม

มติที่ประชุม เห็นชอบตามคณะกรรมการแปรญัตติ 7 เสียง ไม่เห็นชอบ –ไม่มี- งดออกเสียง –ไม่มี-

นายกันตภณ ทีปรัตนกุล - เทศบัญญัติงบประมาณรายจ่าย ประจำปี ๒๕๖๓ ขอแปรรายจ่ายขึ้นใหม่

แผนงานการศึกษา งานบริหารทั่วไปเกี่ยวกับการศึกษา หมวดเงินอุดหนุน ประเภทเงินอุดหนุนส่วนราชการ งบประมาณ ๒,๑๙๒,๐๐๐ บาท แยกเป็น

- อุดหนุนโครงการอาหารกลางวันโรงเรียนวัดราษฎร์เจริญ งบประมาณ ๑,๔๘๘,๐๐๐ บาท

- อุดหนุนโครงการอาหารกลางวันโรงเรียนบ้านมะเดื่อหวาน งบประมาณ ๗๐๔,๐๐๐ บาท มติที่ประชุมคณะกรรมการแปรญัตติฯ มีมติให้แปรรายจ่ายขึ้นใหม่ ขอเชิญที่ประชุมพิจารณาว่าจะให้แปรรายจ่ายขึ้นใหม่ตามคณะกรรมการแปรญัตติ หรือคงไว้ตามร่างเดิม ขอเชิญที่ประชุมพิจารณา ถ้าไม่มี กระผมขอมติที่ประชุม

มติที่ประชุม - เห็นชอบตามคณะกรรมการแปรญัตติ 7 เสียง ไม่เห็นชอบ –ไม่มี- งดออกเสียง –ไม่มี-

นายกันตภณ ทีปรัตนกุล - เทศบัญญัติงบประมาณรายจ่าย ประจำปี ๒๕๖๓ ขอแปรรายจ่ายขึ้นใหม่ แผนงานเคหะและชุมชน งานบริหารทั่วไปเกี่ยวกับเคหะและชุมชน หมวดเงินอุดหนุน ประเภทเงินอุดหนุนส่วนราชการ จำนวน ๒,๕๒๔,๒๕๓ บาท แยกเป็น

- อุดหนุนการไฟฟ้าส่วนภูมิภาคอำเภอเกาะพะงัน ตามโครงการขยายเขตไฟฟ้าสาธารณะถนนสายสวนป่า-มะเดื่อหวาน งบประมาณ ๗๔๐,๐๐๐ บาท มติคณะกรรมการแปรญัตติฯ มีมติให้แปรรายจ่ายขึ้นใหม่ ขอเชิญที่ประชุมพิจารณาว่าจะให้แปรรายจ่ายขึ้นใหม่ตามคณะกรรมการแปรญัตติ หรือคงไว้ตามร่างเดิม ขอเชิญที่ประชุมพิจารณา ถ้าไม่มี กระผมขอมติที่ประชุม

มติที่ประชุม - เห็นชอบตามคณะกรรมการแปรญัตติ 7 เสียง ไม่เห็นชอบ –ไม่มี- งดออกเสียง –ไม่มี-

นายกันตภณ ทีปรัตนกุล - อุดหนุนการไฟฟ้าส่วนภูมิภาคอำเภอเกาะพะงัน ตามโครงการขยายเขตไฟฟ้าสาธารณะถนนสายลุ่มงาช้าง งบประมาณ ๓๒๔,๐๐๕ บาท

 - 7 -

มติคณะกรรมการแปรญัตติฯ มีมติให้แปรรายจ่ายขึ้นใหม่ ใหม่ ขอเชิญที่ประชุมพิจารณาว่าจะให้แปรรายจ่ายขึ้นใหม่ตามคณะกรรมการแปรญัตติ หรือคงไว้ตามร่างเดิม ขอเชิญที่ประชุมพิจารณา ถ้าไม่มี กระผมขอมติที่ประชุม

มติที่ประชุม - เห็นชอบตามคณะกรรมการแปรญัตติ 7 เสียง ไม่เห็นชอบ –ไม่มี- งดออกเสียง –ไม่มี-

นายกันตภณ ทีปรัตนกุล - อุดหนุนการไฟฟ้าส่วนภูมิภาคอำเภอเกาะพะงัน ตามโครงการขยายเขตไฟฟ้าสาธารณะถนนสายมะเดื่อหวาน-เพชรพะงัน งบประมาณ ๑๔๒,๒๔๘ บาท มติคณะกรรมการแปรญัตติฯ มีมติให้แปรรายจ่ายขึ้นใหม่ ขอเชิญที่ประชุมพิจารณาว่าจะให้แปรรายจ่ายขึ้นใหม่ตามคณะกรรมการแปรญัตติ หรือคงไว้ตามร่างเดิม ขอเชิญที่ประชุมพิจารณา ถ้าไม่มี กระผมขอมติที่ประชุม

มติที่ประชุม - เห็นชอบตามคณะกรรมการแปรญัตติ 7 เสียง ไม่เห็นชอบ –ไม่มี- งดออกเสียง –ไม่มี-

นายกันตภณ ทีปรัตนกุล - อุดหนุนการไฟฟ้าส่วนภูมิภาคอำเภอเกาะพะงัน ตามโครงการขยายเขตไฟฟ้าสาธารณะถนนสายหินสองก้อน งบประมาณ ๔๓๐,๐๐๐ บาท มติคณะกรรมการแปรญัตติฯ มีมติให้แปรรายจ่ายขึ้นใหม่ ขอเชิญที่ประชุมพิจารณาว่าจะให้แปรรายจ่ายขึ้นใหม่ตามคณะกรรมการแปรญัตติ หรือคงไว้ตามร่างเดิม ขอเชิญที่ประชุมพิจารณา ถ้าไม่มี กระผมขอมติที่ประชุม

มติที่ประชุม - เห็นชอบตามคณะกรรมการแปรญัตติ 7 เสียง ไม่เห็นชอบ –ไม่มี- งดออกเสียง –ไม่มี-

นายกันตภณ ทีปรัตนกุล - อุดหนุนการไฟฟ้าส่วนภูมิภาคอำเภอเกาะพะงัน ตามโครงการขยายเขตไฟฟ้าสาธารณะถนนสายบนก้อน ๒ งบประมาณ 32๔,๐๐๐ บาท มติคณะกรรมการแปรญัตติฯ มีมติให้แปรรายจ่ายขึ้นใหม่ ขอเชิญที่ประชุมพิจารณาว่าจะให้แปรรายจ่ายขึ้นใหม่ตามคณะกรรมการแปรญัตติ หรือคงไว้ตามร่างเดิม ขอเชิญที่ประชุมพิจารณา ถ้าไม่มี กระผมขอมติที่ประชุม

มติที่ประชุม - เห็นชอบตามคณะกรรมการแปรญัตติ 7 เสียง ไม่เห็นชอบ –ไม่มี- งดออกเสียง –ไม่มี-

นายกันตภณ ทีปรัตนกุล - อุดหนุนการไฟฟ้าส่วนภูมิภาคอำเภอเกาะพะงัน ตามโครงการขยายเขตไฟฟ้าสาธารณะถนนทรายทอง-คลองท่าคู งบประมาณ 564,๐๐๐ บาท มติคณะกรรมการแปรญัตติฯ มีมติให้แปรรายจ่ายขึ้นใหม่ ขอเชิญที่ประชุมพิจารณาว่าจะให้แปรรายจ่ายขึ้นใหม่ตามคณะกรรมการแปรญัตติ หรือคงไว้ตามร่างเดิม ขอเชิญที่ประชุมพิจารณา ถ้าไม่มี กระผมขอมติที่ประชุม

มติที่ประชุม - เห็นชอบตามคณะกรรมการแปรญัตติ 7 เสียง ไม่เห็นชอบ –ไม่มี- งดออกเสียง –ไม่มี-

นายกันตภณ ทีปรัตนกุล - แผนงานบริหารงานทั่วไป งานบริหารทั่วไป หมวดค่าครุภัณฑ์ ประเภทครุภัณฑ์

สำนักงาน ค่าจัดซื้อเก้าอี้พักคอย งบประมาณตั้งไว้ ๒๐๐,๐๐๐ บาท ขอแปรเพิ่ม ๑๐๐,๐๐๐ บาท มติที่ประชุมคณะกรรมการแปรญัตติฯ มีมติให้เพิ่มรายจ่ายอีก ๑๐๐,๐๐๐ บาท จากเดิมตั้งไว้ ๒๐๐,๐๐๐ บาท เป็นงบประมาณตั้งไว้ ๓๐๐,๐๐๐ บาท ขอเชิญที่ประชุมพิจารณาว่าจะให้แปรเพิ่มรายจ่ายตามคณะกรรมการแปรญัตติ หรือคงไว้ตามร่างเดิม ขอเชิญที่ประชุมพิจารณา ถ้าไม่มี กระผมขอมติที่ประชุม

มติที่ประชุม - เห็นชอบตามคณะกรรมการแปรญัตติ 7 เสียง ไม่เห็นชอบ –ไม่มี- งดออกเสียง –ไม่มี-

นายกันตภณ ทีปรัตนกุล - ต่อไปเป็นการพิจารณาร่างเทศบัญญัติงบประมาณรายจ่าย ประจำปี ๒๕๖3 ในวาะที่ ๓ ซึ่งการพิจารณาในวาระที่ ๓ นี้ จะไม่มีการอภิปราย ผมจะขอมติขอความเห็นร่างเทศบัญญัติงบประมาณรายจ่าย ประจำปี ๒๕๖3 เพื่อตราเป็นเทศบัญญัติงบประมาณรายจ่าย ประจำปี

- 8 -

 ๒๕๖3 เพื่อเสนอนายอำเภอพิจารณาให้ความเห็นชอบ และประกาศใช้เป็นเทศ บัญญัติงบประมาณรายจ่าย ประจำปี ๒๕๖3 ต่อไป

มติที่ประชุม - เห็นชอบ 7 เสียง ไม่เห็นชอบ –ไม่มี- งดออกเสียง –ไม่มี-

 - มติที่ประชุมเห็นชอบร่างเทศบัญญัติงบประมาณรายจ่าย ประจำปี พ.ศ. ๒๕๖3 ให้ตรา เป็นเทศบัญญัติงบประมาณรายจ่าย ประจำปี พ.ศ. ๒๕๖3

**ระเบียบวาระที่ 6 - เรื่องขออนุมัติกันเงินงบประมาณรายจ่าย ประจำปี 2562**

นายกันตภณ ทีปรัตนกุล - ขอเชิญท่านนายกครับ

นายประทีป ทวยเจริญ - ด้วยข้าพเจ้า นายประทีป ทวยเจริญ นายกเทศมนตรีตำบลเกาะพะงัน ขอเสนอญัตติขออนุมัติกันเงินตามเทศบัญญัติงบประมาณรายจ่าย ประจำปี ๒๕๖๒ ซึ่งไม่สามารถก่อหนี้ผูกพันได้ทันภายในปีงบประมาณ ๒๕๖๒ โดยมีรายละเอียดโครงการที่ขออนุมัติกันเงินดังนี้กองช่าง แผนงานเคหะและชุมชน งานบริหารทั่วไปเกี่ยวกับเคหะและชุมชน หมวดค่าครุภัณฑ์ที่ดินและสิ่งก่อสร้าง

1. โครงการก่อสร้างเตาเผาศพปลอดมลพิษ งบประมาณ ๒,๒๓๖,๐๐๐ บาท
2. โครงการก่อสร้างถนน คสล. สายบ้านในสวน ซอย ๒ งบประมาณ ๓,๙๙๐,๖๐๐ บาท
3. โครงการก่อสร้างถนน คสล. สายหินสองก้อน งบประมาณ ๒,๑๗๘,๑๐๐ บาท
4. โครงการก่อสร้างรางระบายน้ำถนนสายนาดอนทราย และดอนทรายซอย ๑ งบประมาณ ๓,๓๘๗,๕๐๐ บาท

อาศัยอำนาจตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. ๒๕๔๗ หมวด ๕ การกันเงิน ข้อ ๕๙

 จึงเรียนมาเพื่อทราบ และพิจารณานำเข้าที่ประชุมสภาท้องถิ่นพิจารณาอนุมัติต่อไป

นายกันตภณ ทีปรัตนกุล - สมาชิกท่านใดมีเรื่องสงสัย สอบถาม เชิญครับ

นายกันตภณ ทีปรัตนกุล - ครับถ้าไม่มีท่านใดสอบถาม ผมขอมติที่ละ 1 โครงการนะครับ

นายกันตภณ ทีปรัตนกุล - ท่านสมาชิกท่านใดเห็นชอบอนุมัติกันเงินงบประมาณ ประจำปี 2562 โครงการก่อสร้างเตาเผาปลอดมลพิษ งบประมาณ 2,236,000 บาท กรุณายกมือครับ

มติที่ประชุม - อนุมัติ 7 เสียง ไม่อนุมัติ – งดออกเสียง –

- มติที่ประชุมอนุมัติกันเงินงบประมาณรายจ่าย ประจำปี ๒๕๖2 โครงการก่อสร้างเตาเผาปลอดมลพิษ งบประมาณ 2,236,000 บาท

นายกันตภณ ทีปรัตนกุล - ท่านสมาชิกท่านใดเห็นชอบอนุมัติกันเงินงบประมาณ ประจำปี 2562 โครงการก่อสร้างถนน คสล. สายบ้านในสวน ซอย ๒ งบประมาณ ๓,๙๙๐,๖๐๐ บาท กรุณายกมือครับ

มติที่ประชุม - อนุมัติ 7 เสียง ไม่อนุมัติ – งดออกเสียง –

- มติที่ประชุมอนุมัติกันเงินงบประมาณรายจ่าย ประจำปี ๒๕๖2 โครงการก่อสร้างถนน คสล. สายบ้านในสวน ซอย ๒ งบประมาณ ๓,๙๙๐,๖๐๐ บาท

นายกันตภณ ทีปรัตนกุล - ท่านสมาชิกท่านใดเห็นชอบอนุมัติกันเงินงบประมาณ ประจำปี 2562 โครงการก่อสร้างถนน คสล. สายหินสองก้อน งบประมาณ ๒,๑๗๘,๑๐๐ บาท กรุณายกมือครับ

มติที่ประชุม - อนุมัติ 7 เสียง ไม่อนุมัติ – งดออกเสียง –

- 9 -

- มติที่ประชุมอนุมัติกันเงินงบประมาณรายจ่าย ประจำปี ๒๕๖2 โครงการก่อสร้างถนน คสล. สายหินสองก้อน งบประมาณ ๒,๑๗๘,๑๐๐ บาท

นายกันตภณ ทีปรัตนกุล - ท่านสมาชิกท่านใดเห็นชอบอนุมัติกันเงินงบประมาณ ประจำปี 2562 โครงการก่อสร้างรางระบายน้ำถนนสายนาดอนทราย และดอนทรายซอย ๑ งบประมาณ ๓,๓๘๗,๕๐๐ บาท กรุณายกมือครับ

มติที่ประชุม - อนุมัติ 7 เสียง ไม่อนุมัติ – งดออกเสียง –

- มติที่ประชุมอนุมัติกันเงินงบประมาณรายจ่าย ประจำปี ๒๕๖2 โครงการก่อสร้างรางระบายน้ำถนนสายนาดอนทราย และดอนทรายซอย ๑ งบประมาณ ๓,๓๘๗,๕๐๐ บาท

**ระเบียบวาระที่ 7 - เรื่องขอขยายเวลาเบิกจ่ายงบประมาณรายจ่าย ประจำปี 2561**

นายกันตภณ ทีปรัตนกุล - เชิญท่านนายกครับ

นายประทีป ทวยเจริญ - ด้วยข้าพเจ้า นายประทีป ทวยเจริญ นายกเทศมนตรีตำบลเกาะพะงัน ขอเสนอญัตติขออนุมัติขยายเวลาเบิกจ่ายเงินงบประมาณรายจ่าย ประจำปี ๒๕๖๑ โดยมีรายละเอียดรายจ่ายที่ขออนุมัติขยายเวลาเบิกจ่ายเงินดังนี้

กองช่าง แผนงานเคหะและชุมชน งานบริหารทั่วไปเกี่ยวกับเคหะและชุมชน หมวดค่าครุภัณฑ์ที่ดินและสิ่งก่อสร้าง

1. โครงการก่อสร้างบ่อพักน้ำคลองในวก งบประมาณ ๔๘๖,๐๐๐ บาท

อาศัยอำนาจตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. ๒๕๔๗ [แก้ไขเพิ่มเติม (ฉบับที่ ๔) พ.ศ. ๒๕๖๑] หมวด ๕ การกันเงิน ข้อ ๕๗ วรรค ๒

จึงเรียนมาเพื่อทราบ และพิจารณานำเข้าที่ประชุมสภาท้องถิ่นพิจารณาอนุมัติต่อไป

นายกันตภณ ทีปรัตนกุล - ขอบคุณท่านนายกครับ มีท่านใดจะสอบถามเชิญครับ

นายตรีวิทย์ จงจิตต์ - เรียนท่านประธานสภา คณะผู้บริหาร และเพื่อนสมาชิกทุกท่านครับ เพื่อเป็นการเข้าใจตรงกัน ผมขอสอบถามเรื่องการขอขยายเวลาเบิกจ่ายของโครงการอะไรนะครับ

นายประทีป ทวยเจริญ - โครงการบ่อพักน้ำคลองในวกครับ ที่ยังดำเนินการไม่แล้วเสร็จ

นายยงยุทธ พิริยสถิต - ตอนนี้ผู้รับเหมากำลังเข้าไปดำเนินการต่อแล้วแล้ว ผมเห็นอยู่

นายประทีป ทวยเจริญ - แต่โครงการนี้ใช้เวลามานานแล้วนะครับ และเขาก็ต้องจ่ายค่าปรับให้กับทางเทศบาล ค่าปรับตรงนั้นยังเหลือที่เขาสามารถเบิกจ่ายได้อยู่เหรอครับ

นายพงศ์ธร ทองสอน - ครับ แต่ถึงอย่างไรก็ต้องกันเงินไว้ให้กับผู้รับเหมาครับ ส่วนเงินค่าปรับกับส่วนต่างยังเหลือหรือไม่นั้นต้องถามฝ่ายกองคลังครับ

นายกันตภณ ทีปรัตนกุล - มีท่านใดเพิ่มเติมไหมครับ ถ้าไม่มีผมขอมตินะครับ

นายกันตภณ ทีปรัตนกุล - ท่านสมาชิกท่านใดเห็นชอบอนุมัติขยายเวลาเบิกจ่ายเงินงบประมาณรายจ่าย ประจำปี 2561 โครงการก่อสร้างบ่อพักน้ำคลองในวก งบประมาณ ๔๘๖,๐๐๐ บาท ท่านใดเห็นชอบยกมือครับ

มติที่ประชุม - อนุมัติ 7 เสียง ไม่อนุมัติ – งดออกเสียง –

 - มติที่ประชุมอนุมัติขยายเวลาเบิกจ่ายเงินงบประมาณรายจ่าย ประจำปี 2561 โครงการก่อสร้างบ่อพักน้ำคลองในวก งบประมาณ ๔๘๖,๐๐๐ บาท

- 10 -

**ระเบียบวาระที่ 8 - เรื่องอื่นๆ**

นายกันตภณ ทีปรัตนกุล - เชิญครับ ท่านสมาชิกท่านใดมีเรื่องอื่นๆ

นายพีระศิลป์ เกื้อสกุล - เรียนท่านประธานที่เคารพ ท่านคณะผู้บริหาร เพื่อนสมาชิกทุกท่าน ตอนนี้ผมทราบว่าเทศบาลได้ดำเนินการก่อสร้างถนนแล้วเสร็จไปแล้วหลายสายนะครับ อีกทั้งถนนเหล่านั้นก็ได้มีชื่อเรียก ผมจึงอยากให้ทางเทศบาลได้จัดทำป้ายเรียกถนนเหล่านั้นไปปักไว้เพื่อให้ชาวบ้านได้ทราบถึงชื่อขอถนนนั้นๆ ขอบคุณครับ

นายกันตภณ ทีปรัตนกุล - มีท่านสมาชิกท่านใดอีกไหมครับ เชิญท่านพงศ์จิตรครับ

นายพงศ์จิตร จิตต์จร - เรียนท่านประธานสภา คณะผู้บริหาร และเพื่อนสมาชิก ผมมีเรื่องไฟฟ้าที่ถนนสายหลักๆครับ จากท้องศาลาจนถึงบ้านใต้ดับเยอะนะครับ ขอให้ท่านดูแลซ่อมแซมให้อยู่ในสภาพดีด้วยนะครับ อีกเรื่องคือเรื่องหญ้าข้างถนน ตอนนี้ในสายหลักๆดูสะอาดเรียบร้อยดีแล้วนะครับ แต่ในเส้นที่อยู่ในซอยหรือห่างไปนั้นขอให้ท่านดูแลด้วยนะครับ

นายประทีป ทวยเจริญ - เรื่องหญ้าข้างทางนี้นั้น ผมเคยคิดที่จะให้ทำเป็นจ้างเหมาบริการไปแต่ละครั้ง เพราะจะมาหวังแต่พนักงานของเรานั้นคงไม่ได้ แต่ก็ต้องให้ผู้บริหารคณะใหม่เป็นคนจัดการแล้ว เพราะผมก็ไม่สามารถจัดการในสมัยของผมได้แล้ว ขอบคุณครับ

นายกันตภณ ทีปรัตนกุล - มีท่านสมาชิกท่านใดอีกไหมครับ

นายตรีวิทย์ จงจิตต์ - เรียนท่านประธานสภา คณะผู้บริหาร เพื่อนสมาชิก เป็นเรื่องที่ผมจะแจ้งให้ทราบนะครับ ตามที่ผมได้รับการเลือกตั้งเป็นคณะธรรมาภิบาลระดับอำเภอไปเลือกตั้งในระดับจังหวัด ผมจึงต้องมาเรียนแจ้งให้ที่ประชุมสภาทราบนะครับ ในส่วนของจังหวัดสุราษฎร์ธานีนั้นผู้ได้รับเลือกตั้งเป็นคณะธรรมาภิบาลจังหวัดคือท่านประธานสภาบ้านส้อง ผมจึงเรียนให้ที่สภาแห่งนี้ทราบครับ

นายกันตภณ ทีปรัตนกุล - มีท่านใดเพิ่มเติมไหมครับ ผมอยากให้ท่านรองนรินทร์แจ้งโครงการที่จะนำเข้าจ่ายขาดเงินสะสมครับ

นายนรินทร์ วัฒนปีกษ์ - เรียนประธานสภา คณะผู้บริหาร เพื่อนสมาชิก และท่านหัวหน้าส่วนทุกท่านครับ ในส่วนของผมที่จะแจ้งโครงการที่ไม่ได้นำเข้าสู่เทศบัญญัติในปี 2563 และจะเป็นโครงการที่จะนำเข้าการจ่ายขาดเงินสะสมนั้น ตอนนี้ เงินสะสมที่เทศบาลมีนั้นมีอยู่ประมาณร้อยกว่าล้านบาท ซึ่งสามารถจ่ายได้จริงแปดสิบเจ็ดล้านบาท แต่ก็เป็นเงินที่เป็นทุนสำรอง ซึ่งสามารถนำมาดำเนินการจ่ายขาดเงินสะสมประมาณสี่สิบเจ็ดล้าน โครงการที่ยังค้างคาอยู่ ก็มีโครงการใหญ่ โครงการปรับภูมิทัศน์ท่าเทียบเรือหัวเทียน ซึ่งในโครงการใหญ่นั้นก็มีโครงการเล็กๆที่เพื่อนสมาชิกได้นำเสนอมา ก็มีคูระบายน้ำ ไฟส่องสว่างบริเวณท่าเทียบเรือ เครื่องออกกำลังกาย ถ้าทางกองช่างสรุปรายละเอียดได้เมื่อไหร่ถ้ายังมีอะไรที่ขาดไปก็จะให้ทางเพื่อนสมาชิกเพิ่มเข้ามานะครับก่อนเข้าประชุมนะครับ นอกจากโครงการนี้แล้ว ก็มีโครงการรางระบายน้ำตรงแยกบ้านสท.ตรีวิทย์บริเวณดอนทรายที่น้ำท่วมอยู่เป็นประจำ คูระบายน้ำซอยโรงเรียนวัดราษฎร์เจริญ คูระบายน้ำซอยภู่ศิริ โครงการขุดลอกคลองทองยิ้ม ขุดลองคลองบางจารุ ระบบไฟกระพริบทุกแยกซึ่งผมได้สั่งให้ทางกองช่างได้ไปสำรวจในแยกที่สำคัญ และบ่อบำบัดน้ำเสียบริเวณเตาเผาขยะ และก็จะมีการปรับปรุงภูมิทัศน์ที่ดินและถนนรอบที่ดินของเทศบาลที่มะเดื่อหวานนะครับ ผมและท่านนายกจะได้นำโครงการเหล่านี้เข้าที่ประชุมในครั้งหน้านะครับ ซึ่งถ้าเพื่อนสมาชิกมีโครงการใดจะเพิ่มเติมให้นำเข้ามาเลยนะครับ ซึ่งผมคาดการณ์ว่าน่าจะได้ประชุมในวันที่ 20 ตุลาคมนะครับ

- 11 -

นายตรีวิทย์ จงจิตต์ - ผมขอเสริมท่านรองนรินทร์ในเรื่องโครงการท่าเทียบเรือหัวเทียนนะครับ ตอนนี้ช่วงปลายเกือบจะขาดแล้ว ถ้าเป็นไปได้ขอให้รีบดำเนินการตรงจุดนั้นก่อนที่จะพังมากไปกว่านี้นะครับ ซึ่งผมคิดว่าตอนนี้เข้าสู่ช่วงน้ำขึ้นแล้ว ผมว่าจะเข้าไปดำเนินการตอนนี้ก็ยากแล้ว แต่ถ้าให้เป็นไปได้ก็ให้รีบเข้าไปดำเนินการทิ้งหินช่วงปลายไว้ก่อนไม่เช่นนั้นขาดแน่นอนครับนะครับ และอีกอย่างครับผมทราบมาว่าตอนนี้ถนนสายหาดริ้นน่าจะมีการรื้อ ถ้าเราประสานกับทางหลวงชนบทได้เราขอแล้วมาทิ้งในพื้นที่ของเรา น่าจะเป็นประโยชน์กับเรา ผมก็ขอฝากท่านคณะผู้บริหารลองประสานดูนะครับ เผื่อจะเป็นประโยชน์กับเรา ขอบคุณครับ

นายกันตภณ ทีปรัตนกุล - มีสมาชิกท่านใดอีกไหมครับ ถ้าไม่มีผมมีเรื่องที่จะแจ้งครับ เรื่องแจ้งซ่อมแซมเครื่องออกกำลังกายบริเวณท่าเทียบเรือท้องศาลา เสียหายไปหลายชุดนะครับ ผมจึงอยากขอเร่งให้รีบซ่อมแซมเครื่องออกกำลังกายตรงนั้นด้วยครับ เพราะตอนนี้มีประชาชนไปใช้เครื่องออกกำลังกายบริเวณนั้นจำนวนมากครับ อีกเรื่องคือ เรื่องถนนที่ทางเทศบาลได้ดำเนินการแล้วเสร็จ แต่มีการชำรุดซึ่งยังอยู่ในระยะประกัน ขอให้ทางผู้รับผิดชอบ เร่งให้ผู้รับเหมาเข้าไปซ่อมแซมก่อนที่จะหมดระยะประกันนะครับ ที่ผมเห็นคือถนนหลังอนามัยบ้านใต้และสายท่าเรือเก่าบริเวณบ้านเจ้นิดหน่อย 2 เส้นนะครับที่ผมเห็นว่าชำรุดและมีผลต่อการใช้งานนะครับ

นายกันตภณ ทีปรัตนกุล - มีท่านใดมีเรื่องอื่นอีกไหมครับ ถ้าไม่มี ผมขอบคุณคณะผู้บริหาร เพื่อนสมาชิกทุกท่าน ข้าราชการนะครับ ผมขอปิดประชุมสภาครับ

ปิดประชุมเวลา 10.55 น.

 (ลงชื่อ) เลขานุการสภาเทศบาลฯ

 (นายพงศ์ธร ทองสอน)

 (ลงชื่อ) รองประธานสภาเทศบาลฯ

 (นายกันตภณ ทีปรัตนกุล)

 **คณะกรรมการตรวจรายงานการประชุม**

 (ลงชื่อ) คณะกรรมการตรวจรายงานการประชุม

 (นายกิตติ บัวสมุย)

 (ลงชื่อ) คณะกรรมการตรวจรายงานการประชุม

 (นายสันติ ยวนานนท์)

- 12 -

 (ลงชื่อ) คณะกรรมการตรวจรายงานการประชุม

 (นายณฤทธิ์ สมพลเดช)

 -

 รายงานการประชุมสภาเทศบาลตำบลเกาะพะงัน ได้มีมติรับรองแล้วประชุมสภาสมัย...................

สมัยที่................ประจำปี 2562 เมื่อวันที่.............เดือน................................พ.ศ.2562

 (ลงชื่อ) ประธานสภาเทศบาลฯ

 (นายกิตติ บัวสมุย)